[{"text_idx": "#000002", "text": "Tartu U\u0308likooli etnoloogia professor Art Leete* kirjutas kultuurilehes Sirp sellest, kuidas va\u0308ljendub animism komide ku\u0308ttimiskultuuris. \u201cLoomad vo\u0303ivad na\u0308ha vaime, keda inimesed ei na\u0308e, ja neid vaimude eest kaitsta,\u201d kirjutab Leete. Ta nendib, et inimesed ei saa jumalate ja vaimudega suhtlemisel loomadele ligila\u0308hedalegi. Ja\u0308rgnevalt avaldame mo\u0303ned katkendid tekstist."}, {"text_idx": "#000003", "text": "Kui kuulan komi jahimehi, siis keskenduvad nad jutustades justkui ainult ku\u0308ttimise ainelisele ku\u0308ljele. Ko\u0303neldakse sellest, milliste liigutustega karu- vo\u0303i naaritsapu\u0308u\u0308nis u\u0308les seada, kuidas hiilida ligi metsisele, kuidas teder paljaka\u0308si oksalt napsata vo\u0303i maadluses metsiku po\u0303hjapo\u0303draga peale ja\u0308a\u0308da \u2013 jutuks on ainult konkreetsed nipid, midagi vaimset kuulda ei ole."}, {"text_idx": "#000004", "text": "U\u0308he jahiretke hommikul saatis komi so\u0303ber mind pa\u0308evapikkusele jahirajale laanepu\u0308u\u0308lo\u0303kse kontrollima. Pa\u0308rast lo\u0303unat taipasin, et karu oli kogu hommiku mu ja\u0308lgedes ko\u0303ndinud. Pu\u0308ssi mul polnud (meil oli kahe peale u\u0308ks pu\u0308ss ja sel pa\u0308eval oli so\u0303ber selle endale ja\u0308tnud; alati juhtus nii, et kelle ka\u0308es oli pu\u0308ss, see ei na\u0308inud kogu pa\u0308eva jooksul u\u0308htegi lindu ega looma, teine kohtas neid aga kogu aeg), seega pidin oma su\u0308dame rahustuseks karule pu\u0308u\u0308nise u\u0308les seadma. Va\u0308hemalt sain talle kuidagi ma\u0308rku anda, et ta pole oodatud jahirajale minu to\u0308o\u0308 vilju korjama (mina panen pu\u0308u\u0308nise, laanepu\u0308u\u0308 satub sisse ja karu korjab ta a\u0308ra)."}, {"text_idx": "#000005", "text": "Jahirajal oli karusilmus juba olemas. Sa\u0308ttisin selle puude vahele ra\u0308gastikku u\u0308les. Lisaks torkasin selle varjamiseks ja selleks, et karu ei saaks pu\u0308u\u0308nisest kogemata mo\u0308o\u0308da minna, sinna takistuseks veel oksi ja kuivanud puid juurde. Viimane nipp oli see, et pidin ise silmusest la\u0308bi ronima, et anda loomale innustavat eeskuju. Karu on rammusam kui mina, seega oli vo\u0303imalik, et mina pa\u0308a\u0308sen silmusest la\u0308bi, tema aga mitte."}, {"text_idx": "#000006", "text": "Variant, et karu to\u0303esti pu\u0308u\u0308nisesse ronib, oli siiski ebato\u0303ena\u0308oline. Aga kui loomal on mo\u0303istus peas, peab karu aru saama, et ta ei ole inimese rajale oodatud. Parajasti ei ka\u0308inud ka karujahi hooaeg, seega oli vaja metsaisandat heidutada, demonstreerides inimmo\u0303istuse u\u0308letamatut jo\u0303udu, mille abil vo\u0303ib kokku panna igasuguseid vigureid, mis karu elu kibedaks teevad. Karu pidi taipama, et laanepu\u0308u\u0308de varastamisel on oma hind."}, {"text_idx": "#000007", "text": "Seda, mida karu mo\u0303tleb ja kuidas talle so\u0303numeid saata, ei mo\u0303elnud ma ise va\u0308lja. Jahimees oli mulle eelnevalt seda ko\u0303ike selgitanud. Komi so\u0303ber eeldas, et karul vo\u0303ib meie tegevuse vastu ebaterve huvi tekkida ja siis on lo\u0303ks meie jahio\u0303iguste argument."}, {"text_idx": "#000008", "text": "Selline arusaam suhtlemisest karuga eeldab animistlikku tausta. Komid on pidanud karu peajumala Jeni pojaks, kes elas ennevanasti taevas. Kui karu maa peale elama asus, ro\u0308o\u0308vis ta komi naise ning hakkas temaga oma koopas elama. Ko\u0303ik karud on nende ja\u0308reltulijad.1 Seega on karud poolenisti jumalad ja poolenisti inimesed. Ta\u0308napa\u0308eval keegi sellest ei ko\u0303nele, aga ebalev suhtumine karusse kui mitte lihtsalt looma on jahimeeste seas sa\u0308ilinud."}, {"text_idx": "#000010", "text": "See tarkus aitab hoiduda ka suurematest eksimustest. Na\u0308iteks eristab veevaimu tavalisest haugist see, et vaim ujub jo\u0303es pa\u0308ris haugi loogikat u\u0308mber po\u0308o\u0308rates \u2013 saba vastuvoolu. Seda teades oskavad komid hoiduda vaimu kallale minekust. Oma jutu ja\u0308rgi on komid mo\u0303nikord ka veevaime pu\u0308u\u0308dnud ning a\u0308ragi so\u0308o\u0308nud ja sellest pole juhtunud midagi halba (ehkki etnograafide andmete ja\u0308rgi on jumalate karistused sellistel puhkudel karmid)."}, {"text_idx": "#000013", "text": "Jaak Prozes: komid muretsevad keskkonna ja keele kestmise pa\u0308rast"}, {"text_idx": "#000016", "text": "Va\u0308rvikate inimsuhete ko\u0303rval na\u0308eme hingematvalt kaunist Komimaad. Metsikut taigakaru ma\u0308ngib filmis u\u0308sna ehedalt taltsas tsirkusekaru Malo\u0303s\u030c."}]